Gedagte vir die dag: WaardeFoto: Annelize Brits – Namakwaland se blomme Luister, so sê die Here wat jou geskep het: Moenie bang wees nie, Ek verlos jou, Ek het jou op jou naam geroep, jy is Myne. Omdat jy vir My kosbaar is, omdat Ek jou hoog ag en jou liefhet, gee Ek mense in jou plek, volke in ruil vir jou lewe. (Jesaja 43:1, 4, Bybel in Afrikaans 1983/1992) Jy is vir God so kosbaar dat Hy jou nie net uniek en na sy beeld gemaak het nie, maar sy Gees werk in jou. Die God van die heelal het jou lief en wil hê jy moet nou en vir altyd by Hom bly. Hy belowe dat as jy sy kind is, jy vir altyd Syne is en dat sy liefde vir jou nooit sal vergaan nie. Is dit vir jou moeilik om te aanvaar dat jy vir God kosbaar is?